[{"text_idx": "#000000", "text": "Mae ein cynllun interniaeth yn addas i rai sy\u2019n ystyried cyflwyno eu hunain i\u2019r weinidogaeth ffurfiol ac eisiau profi\u2019r alwad ond yn bennaf mae\u2019n flwyddyn o hyfforddiant a phrofi i unrhyw un sydd eisiau arfogi eu hunain i fod yn ddisgyblion cenhadol ym mha bynnag gyd-destun lleol y bydd Duw yn eu galw iddo."}, {"text_idx": "#000001", "text": "Credwn mai yn a thrwy\u2019r eglwys leol y mae modd darparu\u2019r hyfforddiant gorau a mwyaf hyblyg heddiw, yn arbennig hyfforddiant ym maes gwneud disgyblion cenhadol."}, {"text_idx": "#000002", "text": "Mae ein profiad dros y blynyddoedd diwethaf wedi dangos i ni fod yn rhaid i ddysgeidiaeth, gweledigaeth ac ymarferiad ddod law yn llaw wrth hyfforddi."}, {"text_idx": "#000003", "text": "Mewn cyd-destun Cymraeg a Chymreig mae Caersalem yn gallu darparu\u2019r hyfforddiant a\u2019r profiadau yma."}, {"text_idx": "#000004", "text": "Ar hyn o bryd mae Caersalem yn chwilio am un unigolyn i ymuno a ni fel intern rhwng Medi 2019 a Gorffennaf 2020."}, {"text_idx": "#000006", "text": "Gellir darparu lwfans byw misol ac rydym yn agored i dderbyn intern sydd am ddilyn y rhaglen rhan amser tra\u2019n gweithio swydd arall ran amser."}, {"text_idx": "#000007", "text": "Dyddiad cau gwneud cais: 30 Mehefin 2019"}]